
	1.- XEDEA

Ezaugarri Teknikoen Agiri honen xedea da  baldintza teknikoak ezartzea, Gipuzkoako Lurralde Historikoan Gizarte Larrialdietarako Koordinazioko Foru Zerbitzu bat garatzeko eta gauzatzeko.


	2.- PROIEKTUAREN DESKRIBAPENA.

Zerbitzu hori sortu da Gipuzkoako Lurralde Historikoan sortzen diren gizarte larrialdiko egoeretan erabiltzeko baliabide gisa, beren eskumenen artean larrialdietako zerbitzua duten udalerrietarako izan ezik. Hala ere, urriaren 6ko 185/2015 Dekretua, Gizarte Zerbitzuen Euskal Sistemaren prestazio eta zerbitzuen zorroari buruzkoa betez, eta aldeen arteko akordioa egin ondoren, Gipuzkoako Foru Aldundiak beregain hartu ahal izango ditu gizarte larrialdiei dagozkien funtzioak. Dekretu horrek esleitzen dizkionak, eta, gaur egun, udalek beregain hartzen dituztenak. 


	2.1. Lan esparrua mugatzea

Gizarte larrialdiko egoera izango da aurreikusi ez den gertakari batek eragin duena, dela naturala edo probokatutakoa, ahalmen pertsonalei, bizitzeko baliabideei eta gizarte eta familia harremanei edo sareei kalte eragin, eta horiek konprometitzen dituena. Gertakari horren ondorioz, pertsonak babesgabetasun larrian geratuko dira, eta esku-hartzeak berehalakoa eta ezinbestekoa izan beharko du. Egoera horretatik eratorritako behar sozialak Gizarte Zerbitzuen Euskal Sistematik bideratuko dira, egoera larritu ez dadin eta kalte handiagorik eragin ez dezan.
Gertaera horiek eragin ahal diete pertsona, familia edo elkarbizitza unitate bati edo zenbaiti, zein herritar ugariri. Kasu horietan katastrofe handiez edo larrialdi handiez ariko ginateke; hortaz, indarrean dauden larrialdi planen barruan esku hartu beharko da, plan horien barruan edo ondoren Gizarte Zerbitzuen Euskal Sistematik egin beharreko esku-hartzeak eragotzi gabe.


	Ildo horretan, eta modu espezifikoan, beren eskumenen esparruan sartuko da, halaber, gizarteratzeko foru-zerbitzuren batean artatuta egonik, berehalako arreta behar duten pertsonei berehalako arreta ematea, gizarte-larrialdiko egoera gertatzen den tokian, lurraldeko herritarren gizarte-zuzenbide bati lotutako arretaren esparruan.
Bereziki, etxebizitza erako egoitza-zerbitzuen erabiltzaileak, beren bizitza-proiektua testuinguru komunitarioan laguntzekin garatzen dutenak (2.4.5.2.1 zerbitzuak). Kasu horietan ez dute behar laguntza profesional jarraiturik egun osoan. Hala ere, eta aipatutako zerbitzuetan sartzea eragin duten zailtasun edo gabezia psikosozialen ondorioz, gerta liteke larrialdi sozialen testuinguruan berehalako arreta behar izatea. Gauez (22: 00etatik 08: 00etara) gertatzen bada, baliteke Gizarte Larrialdietarako Koordinazioko Foru Zerbitzuak arreta jartzea.

Hala badagokio, Gizarte Larrialdietarako sistemako profesionalek osasun-zentroetara, polizia-egoitzetara edo bulego judizialetara edo behar dituen beste instantzia batzuetara lagunduko diete presazko arretako gertakariaren xede diren pertsonei. Era berean, eta ahal den neurrian, zerbitzuaren arduradunekin koordinatzen saiatuko da, bereziki parte hartzen duen eta/edo plaza duen pertsonarekin edo pertsonekin.

Kasu guztietan, arreta identifikatutako foru-zerbitzuen erabiltzaileen eskariaren eta behar nabarmenaren arabera aktibatuko da. Kasuren batean, eta salbuespen gisa, zerbitzu horietan diharduten profesionaletako batek eskatuta aktibatu ahal izango litzateke.

Beharrezko jarduerak egin, jazotako gorabeherak erregistratu eta foru-zerbitzuak gaitutako euskarrian eta aplikazioan jakinarazi ondoren, Gizarte Larrialdietarako Koordinazioko Foru Zerbitzuko profesionalek arreta-gertakaria amaituko lukete.



	Gizarte larrialdiko egoeretan, Gizarte Zerbitzuen Euskal Sistemara joko da Udal Gizarte Zerbitzuak

edo Gizarte Larrialdietarako Foru Zerbitzuaren bitartez, larrialdiko lehen arreta egingo dutenak, indarrean dagoen Zorroari buruzko Dekretuak ezartzen duen moduan.
<0}

	Era berean, Gizarte Larrialdien Koordinazioko Foru Zerbitzuak artatuko ditu gizarte larrialditzat jotzen ez diren kasuak baina Gizarte Politikako Departamentuko beste zerbitzu batzuetatik behar diren bermeekin artatu ezin diren gabeziak dituztenak, betiere erabiltzailearen segurtasuna arriskuan ikusten bada, pertsona horren arreta osoa bermatzeko.


	Protokoloetan dagokion zerbitzuak behar bezala funtzionatu balu saihestu zitezkeen kasu guztien erregistroa sartuko da, eta, ondoren, informazio horren berri emango zaio zerbitzuari. 

	2.2.- Zerbitzuaren ezaugarriak 
Gizarte Larrialdietako Koordinazioko Foru Zerbitzuak ondorengo ezaugarriak izango ditu jarduteko bere moduari dagokionez:


	· Urteko 365 egunetan eta eguneko 24 orduetan emango du arreta.
· {0>En horario de atención de Servicios sociales de 8:00 a 14:30 se atenderán exclusivamente casos excepcionales:<}0{>Gizarte Zerbitzuen ordutegian (8:00-14:30), Foru Aldundiaren eskumenekoak diren zentroetara berehala sartzekoak diren kasuak artatuko dira, Gipuzkoako Foru Aldundiarekin ados jarri ondoren.
· Aparteko kasuetan, ordutegi horren barruan, eta zerbitzu horren beharrik ez baldin badago, baldintza hauek betetzen dituzten kasuak artatuko dira:

 - oinarrizko gizarte zerbitzuek ez izateakasuaren aurrekaririk.

- oinarrizko gizarte zerbitzuek aurrekarien berri izan arren, Gizarte Inklusioko eta Indarkeria Matxistaren Emakume Biktimen Arretako Zerbitzuak egokiagotzat jotzea Gizarte Larrialdien Koordinazioko Foru Zerbitzutik ematea arreta. 

Bi kasuetan, Gizarte Inklusioko eta Indarkeria Matxistaren Emakume Biktimen Arretako Zerbitzuari arreta emateko eskatuko zaio, eta abian jartzeko, ezinbestekoa izango da haren onespena.
· Era berean, herritarren zati garrantzitsu bati eragiten dioten larrialdiak artatuko dira; horrelako kasuetan, gaur egun dauden larrialdi planen esparruan esku hartu beharko da. Gainera, ordutegi horretan, gizarte larrialdien koordinazioari dagozkion zereginak egingo dira. 
· Nolanahi ere, Udaleko Gizarte Zerbitzua Foru Aldundiarekin zuzenean jarriko da harremanetan, baldin eta norbait halako zerbitzu batera berehala eraman behar bada: 
a) adingabeentzako egoitzetara (2.4.4 fitxa), larrialdiko harrera programan, adingabeen kasuan;

b) etxeko tratu txarrak jasan dituzten emakumeentzako zentroetara /berehalako harrera zentroetara (2.4.6 fitxa, 1 mota), berehalako harrera behar duten etxeko tratu txarren emakume biktimak direnean;

c) Foru Aldundiaren eskumenekoak diren

beste edozein egoitza zerbitzutara.

· Libre egotea berehalako arreta eskaintzeko edo larritasunezko lehenengo arreta emateko gizarte larrialdiko egoeretan. 


	2.3 – Gizarte Larrialdien Koordinazioko Foru Zerbitzuaren zereginak

· Beharren behin-behineko balorazioa egitea, geroagoko balorazio baten mende egongo dena, eta, betiere, beharrezkoa bada:
a) Larrialdia gertatu den tokira joatea, erasandako pertsonak “in situ” artatzeko.

b) Behar egoerak “in situ” hautematea.

b) Erasandako pertsonei osasun zentroetara, polizia edo epaitegiko bulegoetara edo beste toki batzuetara laguntzea.

d) Kasuaren arreta dagokien zerbitzuetara bideratzea, beharrezkoa denean eta ahal bezain azkar, eta, hala badagokio, gizarte zerbitzuetako bizitoki zerbitzu eta egoitzetara bideratzea, Zorroari buruzko Dekretuaren 28. Artikuluan zehaztutakoaren arabera.

	Aipaturiko zereginak prestazio hauen bidez gauzatzen dira:

· Gizarte Zerbitzuak: 
· Informazioa: erabiltzaileei (pertsonak, familiak eta taldeak) gizarteratzea,  autonomia eta gizarte-ongizatea erraztu  ditzaketen eskubide, zerbitzu eta prestazio ekonomikoei buruz jakin behar duten guztia garaiz eta behar bezala jasotzeko aukera ematen dien prestazioa da.
· Premien hasierako balioespena:
pertsonen, familien eta taldeen premien eta gaitasunen oinarrizko identifikazioa egiten da ikuspegi integralarekin, Gizarte Zerbitzuen Euskal Sistemak esku hartu beharko lukeen erabakitzeko, eta, esku-hartzea bidezkoa bada, erabiltzaileak balioespen espezializatu batera bideratzeko eta /edo esku-hartzearen premia egiaztatzen duen diagnostikoa egiteko eta orientabidea emateko.
· Jarraipen-balioespena: Arreta Pertsonalizatuko Planaren aldizkako ebaluazioak sakontasun handiagoarekin ala txikiagoarekin egitea dakar.
· Gizarte-diagnostikoa: Gizarte Zerbitzuen Euskal Sistemaren arreta eskatzen duten pertsonek eta familiek dituzten gizarte premien eta gaitasunen eta haien testuinguruaren deskribapen eta balioespen profesionala da, Arreta Pertsonalizatuko Plan baten esparruan esku-hartze egokia zein den erabakitzeko, betiere diagnostikoaren ondoren plan hori egin behar dela eta jarraipena eskatzen duen esku-hartze bat egin behar dela berresten bada.

· Orientabidea: prestazio bat da, eta, horri jarraiki, erabiltzaileek, preskripzio tekniko profesional baten esparruan, hainbat proposamen eta aholku jasotzen dituzte egin beharreko ibilbideen inguruan eta modu autonomoan moldatzeko eta gizarteratzeko premietara ondoen egokitzen diren Zerbitzu eta prestazio ekonomikoen inguruan, egindako diagnostikoarekin edo balioespenaren bat etorriz, hala badagokio.

· Lagun egite soziala: gizarte zerbitzuetako prestazioetan egiazkoena eta bereizgarriena da, eta horren bitartez pertsona profesional kalifikatu batekin harremanetan jartzen da, harekiko elkarreraginak lagundu egiten diola modu autonomoan moldatzen eta gizarteratzen.

· Arlo psikosozialeko esku-hartzea: esku- hartze honen bitartez pertsona, familia edo talde erabiltzaileei laguntza eskaini nahi zaie, gizarteratzeko edo modu autonomoan moldatzeko baliagarri diren pertsonen jokabideak eta inguruneko testuinguru eta egoerak aldatzeko eta hobetzeko bidean.

·  Osagarriak:
· Behar izanez gero: Garraioa. Mantenua. Larrialdiko ostatua.

Horrez gain, esleipendunak zeregin hauek bete beharko ditu:
Gizarte Inklusioko eta Indarkeria Matxistaren Emakume Biktimen Arretako Zerbitzuen Euskal Sistemarekin edo beste erakunde edo politika publiko batzuen sistemekin koordinatzen laguntzea.

· Prozedura: zerbitzuaren lan esparruan sor daitezkeen egoerei aurre egiteko prozedurak ezartzea.
· Arretaren prebentzioa: segurtasun planak eta arriskuen aurreikuspena.

· Prebentzio planak: Gizarte Inklusioko eta Indarkeria Matxistaren Emakume Biktimen Arretako Zerbitzuari laguntza ematea arrisku egoerak hautematen eta gainbegiratzen.

· Beharren hasierako balioespenerako prestazio teknikoa garatzea, gerora balioetsi beharrekoa, Gizarte Larrialdien Koordinazioko Foru Zerbitzuak berehalako edo larrialdiko lehen arretaren esparruan.

Hurbilketa diagnostikoko prozesu bat da, indarkeria matxistaren biktima izan den emakumea babesteko zerbitzuak artatu beharreko gizarte-egoeren ikuspegi integratu eta/edo balioaniztunetik premia-egoera posible bat aitortzeko.

Aukera ematen du kasua egokienak diren zerbitzuetara edo zerbitzuetara bideratzeko, edo, hala badagokio, lehenesteko.

 . Gizarte Inklusioko eta Indarkeria Matxistaren Emakume Biktimen Arretako Zerbitzuko harrera zentroei laguntzea kasu larriak artatu eta balorazioa egiten.

· Donostiako Gizarte Larrialdietako Udal Zerbitzuekin koordinatzen.

· Gizarte Politikako Departamentuko beste zuzendaritza batzuei laguntzea eta haiekin koordinatzea, zehaztutako ereduaren esparruan: larrialdiko plazen kudeaketa. 

Eginbehar horiek egiterakoan, sexu, kultura, hizkuntza eta funtzio aniztasuna bermatuz egin beharko dira.


	2.4. - Antolaketa eta funtzionamendua.

2.4.1.- Zerbitzuaren eta koordinazioaren Arduraduna

Esleipendunak pertsona bat izendatuko du gutxienez gizarte zientzien alorreko lizentziatura /gradu mailako ikasketak, eta euskara idatzian eta ahozkoan C1 maila dituena. Pertsona hori izango da mailarik goreneko solaskidea kontratatutako zerbitzuaren eta Gizarte Politikako Departamentuaren artean, funtzionamendu orokorrari eta koordinazioari dagozkion alderdi guztietan.



	2.4.2.- Presentzia

Egunez honela eskainiko da zerbitzua:

Astelehenetik ostiralera:

- Koordinazio arduraduna: 5 ordu.

- Psikologoa: 15 ordu.

- Gizarte langilea: 27,33 ordu.

Larunbat, igande eta jaiegunak:

- Psikologoa: 14 ordu.

- Gizarte langilea: 7 ordu.

- Gizarte hezitzailea: 7 ordu.

Gauez, honela antolatuko da zerbitzua (guardia lokalizatuak):

- Koordinazio arduraduna: zerbitzuko beharren arabera.

Astelehenetik ostiralera:

- Psikologoa: 9 ordu.

- Gizarte langilea: 9 ordu.

Larunbat, igande eta jaiegunak:

- Psikologoa: 10 ordu.

- Gizarte langilea: 10 ordu.
Psikologoak eta gizarte langileak gaueko ordutegian 2.000 ordu egingo dituzte aurrez aurreko lanean.


	Telefonoz erantzungo zaie eskaerei edo, bestela, erabiltzailea zuzenean joan ahal izango da zerbitzuko lokaletara. Beharrezkoa izanez gero, gizarte larrialdia jazo den lekura bertaratu ahal izango da.


	Nolanahi ere, bi profesional batera egongo direla ziurtatu beharko da, horietako bat psikologiako gradua edo lizentzia duena.


	Gizarteratzeko eta Indarkeria Matxistaren Biktima diren Emakumeen Arretarako Zerbitzuak ezarri ahal izango du guardiako ordu lokalizatuen erabilgarritasunaren zer zati (egunekoa edo astekoa) presentziala izan beharko duen eta zer zati lokalizatu ahal izango den. Gehienez ere, guardia lokalizatu horretara bideratutako ordu guztien% 50 izango dira.
Gizarteratzeko eta Indarkeria Matxistaren Biktimei Laguntzeko Zerbitzuak hiru hilean behin jasoko du zerbitzua emateko ezarritako egutegia. Egutegi hori dagokion hiruhilekoaren aurreko hilabeteko lehen hamabostaldian bidali beharko da.

	2.5.- Sortutako dokumentazioa.



	2.5.1.- Hasierako beharren balorazio bat egingo da, eta baita behin-behineko diagnosi psikosozial bat ere, preskribatutako orientazioekin. Era berean, kasuari dagozkion jarduketen jarraipena egingo da. Hori guztia txosten batean jasoko da, zeinaren gutxieneko edukia Gizarte Inklusioko eta Indarkeria Matxistaren Emakume Biktimen Arretako Zerbitzuak zehaztuko duen.



	2.5.2.- Txosten bat aurkeztuko da hilero, eta bertan jasoko dira esku-hartzeei eta gertatutako gorabeherei buruzko datuak eta zerbitzua hobetzeko proposamenak. Gorabeheren eta langileen kudeaketari buruzko txostena hiru hilean behin aurkeztuko da.


	2.5.3.- Gizarte Larrialdialdietarako Koordinazioko Foru Zerbizuaren funtzionamenduari eta jarduerari buruzko memoria egingo da urtero, gastuak xehatuz.


	3.- ZERBITZUA GAINBEGIRATZEA ETA JARRAITZEA

	Esleipendunak kontratu honen xede diren prestazioak eskaini beharko ditu, Gizarteratzeko, Indarkeria Matxistaren Emakume Biktimen Laguntzako eta Gizarte Larrialdietarako Zerbitzuak emandako jarraibideen arabera, zerbitzu hori izango baita Gizarte Politikako Departamentuaren eta Gipuzkoako Lurralde Historikoko udalen artean sortuko den koordinazio erakundearen ordezkaria, udal eta eskualdeetan beharrak sortzen joan ahala.

	Koordinazio erakunde horrek bilerak izango ditu periodikoki, jarduera txostenak, Gizarte Larrialdien Koordinazio Foru Zerbitzuaren memoria eta erakunde arteko ohiko protokoloak aztertzeko. Hona hemen aiputako koordinazio erakundearen betebeharrak:


	Ordezkatzen dituen udaletan zerbitzuak egindako esku-hartzeen jarraipena egitea.
Gizarte Larrialdietarako Koordinazioko Foru Zerbitzuaren eta dagozkion zerbitzuen arteko koordinazioa hobetzea, erakunde arteko protokoloak prestatuz eta haien jarraipena eginez.
Segurtasuneko eta arriskuen eta gizarte larrialdiko eta gizarte premiazko egoeren prebentzioko plan bat diseinatzea ordezkatzen dituen udaletan, baita ere baliabideak banatzea, haiei aurre egiteko, Gipuzkoako Lurralde Historikoaren barruan.


	4.- GIZA BALIABIDEAK



	4.1.- Gizarte Larrialdietako Foru Zerbitzuaren antolaketa:



	Koordinazioa:
Zerbitzuaren ardura duen pertsona bat, taldea koordinatzeko eta kudeatzeko

ardura duena, 2.4.1. puntuan aipatutako betebeharrei jarraikiz.

	Zuzeneko zaintza:

Psikologo bat

Gizarte langile bat


	Zuzeneko zaintzari laguntza:

Gizarte hezitzaile edo gizarte langilea


	Subrogazioaren langileen zerrendan dauden langileek, indarrean dagoen Gipuzkoako gizarte esku-hartzearen Hitzarmen Kolektiboari jarraikiz gauzatuko dute kontratua. Langile horien antolaketak zerbitzua erabiltzaileak hautatzen duen EAEko hizkuntza ofizialean egin ahal izatea bermatuko du.


	Kontratuaren exekuzio aldian esleipendunak ordezkapenak, bajak etab. betetzeko kontratatuko dituen langileek C1 maila egiaztatu beharko dute euskaraz, idazmenean eta mintzamenean, eta bermatuko dute erabiltzaileak aukeratzen duen EAEko hizkuntza ofizialean emango dutela zerbitzua.


	4.2.- Lizitatzaileak subrogatu beharreko langileez aparte kontratatu ditzakeen langile bakoitzaren datu pertsonalak, prestakuntza, esperientzia, egindako lanak eta curriculum-a zehaztuko ditu.


	4.3.- Kontratua gauzatzerakoan aldaketak egiten badira Gizarte Larrialdietako Foru Zerbitzuko kideei dagokienez, esleipendunak berehala jakinaraziko dio administrazio kontratatzaileari, eta horrek eskumena izango du proposatutako pertsona hori onartzeko edo ez. Nolanahi ere, aldaketa horiek ez dute konprometituko baldintza administratiboen agirian eskatutako langileen egitura geroko lizitazioei begira.


	4.4.- Esleipendunak bere enpresatik kanpo utzi beharko ditu beren lana egiterakoan arreta gutxi jartzen duten langileak edo zuzentasun edo diskreziorik gabe aritzen direnak.

	4.5.- Langileak lanera joaten ez badira, esleipendunak derrigorrez bete beharko ditu hutsik gelditu diren lanpostu horiek. Zerbitzuko titularrak ordezten dituzten pertsonek langile ordeztuaren titulazio berdina, antzeko curriculuma eta euskararen ezagutza maila berdina eduki behar dituzte. Bajarik edo beste edozein gorabeherarik izanez gero, berehala bete beharko da hutsik gelditu den lanpostua, eta horren berri emango zaio administrazioari 24 orduko epean gehienez ere.


	4.6.- Modu iraunkorrean edo behin-behinekoan, edozein arrazoi edo harreman dela-eta, entitate esleipendunarekin lan egiten duten pertsona guztiak, soil-soilik entitate esleipendunaren zerbitzura egongo dira, eta beraz, ez dute inolako lan harremanik izango Gipuzkoako Foru Aldundiarekin. Entitate esleipenduna, aipatu pertsonei dagokienez, indarrean dagoen arauditik eratortzen diren gizarte, lan edo fiskalitate harreman guztiez arduratu beharko da, eta kontratatzaileak ez du alor horietan inolako erantzukizunik izango.
Aurrekoa kontuan hartuta, Gipuzkoako Foru Aldundiak ez du erantzukizunik izango esleipendunaren ekintzek edo omisioek hirugarrengoei eragindako kalteengatik, ezta ere esleipendunarekin lan egiten dutenek eta haren esanetara daudenek eragindakoengatik.


	4.7.- Lan-harremanen arloan legeak agindutakoa beteko du esleipendunak eta baita aplikagarri zaion beste edozein arau ere. Egin beharreko lanaren ezaugarriak kontuan hartuta, laneko arriskuen prebentzio arloan indarrean dagoen legeria beteko da. Horretarako, dagozkion prebentzio planak egingo dira, barne hartuta arrisku psikosozialen prebentzio jardueraren ebaluazioa eta planifikazioa.


	4.8.- Kontratu hau gauzatu bitartean, esleipendunak prestakuntza plan bat izan beharko du bere zerbitzupeko langileentzat –bereziki, indarkeria matxistaren biktimen arlokoa eta emakumeen eta gizonen arteko berdintasun arlokoa –, baita kanpoko aldizkako ikuskapen plan bat ere lan taldearentzat.


	4.9.- Esleipendunak bete beharko du Gipuzkoako Foru Aldundiko arloan hizkuntza ofizialen erabilera arautzen duen 2009ko urtarrilaren 27ko 4/2009 Foru Dekretuak 16. artikuluko 3. eta 4. puntuetan ezarritakoa.

	5.- BITARTEKO MATERIALAK

	Enpresa esleipendunak lokal bat jarriko du zerbitzuaren eskura kontratuaren xedea garatzeko, Donostiako Txarra II eraikinean dauden Gizarte politiketako Sailaren bulegoen inguruko 15 kilometroko perimetroaren barruan. Ezinbestekotzat jotzen da herri horretatik gertu egotea, lurraldeko arreta gehienak Donostian biltzen baitira. (esku-hartzeen % 75 2020an).


	Proposatutako lokalak erabilerarako baldintza ezin hobeak izan beharko ditu eta instalazio guztiak legeztatuta egongo dira (elektrizitatea, instalazio termikoak eta suteen aurkako detekzioa). Era berean, irisgarritasunaren inguruan indarrean dagoen arautegia bete beharko du eta jarduerarako lizentzia izan beharko du.


	Ondoren adierazten diren ezaugarriak bete beharko ditu:

- 60 m2-ko gutxieneko azalera.

- Banaketa:
Telefono arretarako gela, banakako arretarako gela, bilera gela eta bulegoa. 

Gune guztiek interneterako konexioa izan beharko dute.
Egokitutako bainugela.

Biltegia.
- Aparkalekua.

- Ongi komunikatuta egotea eta hiri irteeratik gertu egotea.


	Enpresa esleipendunaren kontura izango dira langileek beren betebeharrak era egokian gauzatzeko behar dituzten baliabide teknikoak; besteak beste, ordenagailuak, material informatikoa eta bulegoko materiala, telefono finkoak eta mugikorrak, eta abar. Horien artean bi ibilgailu egon beharko dira, baita artatutako pertsonen premia larriak eta luzaezinak betetzeko egin behar diren gastuak ere. Halako gastu guztiak hileko memorian edo txostenean identifikatu beharko dira, eta Gizarte Politikako Departamentura bidali beharko dira.


	Gizarte Inklusioko eta Indarkeria Matxistaren Emakume Biktimen Arretako Zerbitzuak zehaztuko du zein zenbatekotik aurrera hartuko dituen Departamentuak bere gain gastu horiek, ez direlako premiazkotzat hartzen.
Era berean, enpresa esleipendunak 5 plazako 2 ibilgailu jarriko ditu Zerbitzuaren eskura, kontuan izanda, beharra izanez gero, ibilgailuok desgaituentzako egokituta egon behar dutela edo edozein lurretarako balio behar dutela.


	6.- EBALUAZIOA



	6.1. Gizarte Politiketako Departamentuak zerbitzuaren kalitatea ebaluatu ahal izateko eta kudeaketa kontrolatzeko sistema egokia ezar dezan, enpresa esleipendunak aipatutako departamentuari langileen intzidentzien berri (gaixotasuneko, oporretako, baimenetako edo bestelako ordezkapenak) emango dio eta, halaber, 2.5 atalean adierazitako txostenak eta memoria. 
Txosten horiek genero ikuspegitik egingo dira, datuak sexuka jarrita eta genero eraginaren ebaluazioa eginda.


	6.2. Gorabeheren eta langileen kudeaketari buruz

hiru hilean behin egin beharreko txostenaz eta jarduerari buruzko hileroko txostenaz gain, enpresa esleipendunak zerbitzuaren garapenari buruzko memoria ere aurkeztu beharko du urtero, hurrengo urteko lehenengo hiruhilekoan, eta bertan, hurrengo aldirako berritasunak proposatuko dira, egindako ebaluazioa kontuan hartuta.
Txosten horretan honako datu hauek jasoko dira:
· Estaldura: artatutako pertsona eta familia kopurua, familien ezaugarri demografikoak, larrialdiaren edo premiaren tipologia.
· Prozesua: erabilitako baliabideak, betetako epeak, burutu diren esku-hartzeak, esku-hartzeen iraupen osoa, ...
· Emaitzak: altak/bajak, beste zerbitzu batzuetara bideratzeko arrazoiak, lortutako edo lortu gabeko helburuak, eta emaitzen balorazioa. 

Txosten horretan, gainera, zerbitzua eman bitartean egindako gastuen xehekapena jaso beharko da, lehiaketan aurkeztutako aurrekontu xehekatua bete dela egiaztatuko duena. 



	6.3 Administrazioak eskubidea du zerbitzuaren aurrerabidea eta jarraipena zuzen eramatearren behar diren kontrol ekintza guztiak egiteko, eta beharrekotzat jotzen dituen egiaztagiri guztiak esleipendunari eskatzeko. 



	7.- ADJUDIKAZIODUNAREN BESTE OBLIGAZIO BATZUK. DATU PERTSONALAK BABESTEA.
7.1 Kontratazioak datu pertsonaletara sartzeko modua ematen dionez adjudikaziodunari, eta  horien tratamenduaren erantzulea erakunde kontratatzailea denez, adjudikazioduna izango da datu horien tratamenduaren arduraduna. Horretarako, Tratamenduaren arduradunak hartu beharreko segurtasuneko neurrien zerrenda ematen da I. Eranskin gisa.


	7.2 Enpresak eskuratu ahal izango dituen datuak konfidentzialak dira. Azterketa honetan lortutako datuak eta informazioa Datu Pertsonalak Babesteko abenduaren 13ko 15/1999 Lege Organikoak babesten ditu eta, beraz, behin lana amaitu ondoren lagatako programa informatikoa eta jasotako dokumentazio guztia – paperean nahiz euskarri informatikoan – entregatu beharko dio adjudikaziodunak Gizarte Politikako Departamentuari, eta ez du kopia bakar bat ere gordetzeko baimenik izango.



	7.3 Zerbitzua ematen ari den bitartean eta baita zerbitzua eman ondoren ere, espreski debekatua dauka jasotako datuak eta informazioak laguntza teknikoa ematearekin estu-estu lotua dagoen beste edozein helburu edo asmotarako erabiltzea.



	7.4 Datuak, datu horiek lantzeko prozedurak, informatizazio eta tratamendu horretarako berariaz sortutako programa informatikoak, jarraibideen eskuliburuak, azterketa eta txostenak, balorazioak eta baita horietatik abiatuta lantzen diren bestelako produktuak ere Gizarte Politikako Departamentuaren jabetzakoak dira.
7.5 Datuen bortxa ezintasun eta konfidentzialtasuna eta horien zaintza ziurtatzeko neurri egokiak hartu beharko ditu enpresak, eta ezingo ditu laga ezta jakinarazi ere kontratu honetan aurreikusten direnaz bestelako asmoetarako. Zentzu honetan, datuen konfidentzialtasuna urratu dezakeen edozein gorabehera jakinarazi beharko dio enpresa adjudikaziodunak Departamentuari.



	Espedientean agertzen diren  datu pertsonalak edo txostenak ez direla zabalduko bermatu beharko du enpresa adjudikaziodunak, eta baita datu pertsonalak – eta batez ere osasun-mailako datuak – babestearen inguruan indarrean dagoen araudia betetzen dela ere.



	7.6 Arrazoi profesionalak direla medio datuetara sartzeko aukera duten langileen izena eta kualifikazio profesionala jakinarazi beharko dio enpresa adjudikaziodunak Gizarte Politikako Departamentuari. Era berean, informazio hori etengabe eguneratzeaz ere arduratuko da.



	Edozein kasutan, kontratistak kudeatzen dituen datu pertsonalen babesa bermatuko duen kontratu moduko hitzarmen bat formalizatuko da, Gipuzkoako Foru Aldundiak landutako zerbitzuak emateko kontratu honi dagokionez.  

